**Ejendomsservice**

NYHEDSBREV - Juni

SFG har været på vores ejendom i et par måneder nu. De har brugt tiden på at lære vores ejendom og dens rutiner at kende – og ikke mindst os beboer. Der har været udskiftning på personalefronten, hvilket ikke er så usædvanlig i en opstart. Planen er, at vi på sigt får tilknyttet ét fast personale.

Kontaktoplysninger til det personale vi har på ejendommen hænger altid på opslagstavlerne i opgangene og findes også under kontakt på vores hjemmeside [www.ab-thor.dk](http://www.ab-thor.dk)

**Gårdudvalg**

Vi mangler et gårdudvalg!

Et gårdudvalg består af beboere, der i fællesskab organiserer og prioriterer vedligeholdelse af og nye projekter på vores fællesarealer. Her er plads til både store og små idéer. Det er også gårdudvalget, der arrangerer den årlige grønne dag i gården i maj måned. Hvis du er frisk på at være med i et gårdudvalg, så send en mail til bestyrelse@ab-thor.dk

**Sommerfest**

Så er datoen klar! Sæt kryds i kalenderen d. 8. september kl. 14. Mere info fra festudvalget følger.

**Nyt VVS-samarbejde**

Vi har indgået et samarbejde med et nyt VVS-firma. De kommer til at varetage VVS-opgaver for foreningen og du som andelshaver, er ligeledes velkommen til at benytte dig af dem. De kommer også til fremover at forestå VVS-syn ved salg af lejligheder. Deres kontaktoplysninger finder du under kontakt på vores hjemmeside.

**Altanudvalg**

Læs nyt fra altanudvalget på foreningens hjemmeside:

<http://www.ab-thor.dk/beboerinformation/udvalg/altanudvalg/>